28. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 138 της 22/28 Φεβρ. 1974 (ΦΕΚ Α΄ 52) Περί συστάσεως 35 θέσεων επί σχέσει Ιδιωτικού Δικαίου παρά τη Υπηρεσία Εθνικού Τυπογραφείου. Έχοντες υπ’ όψιν: 1)Τας διατάξεις του άρθρ. 33 του Ν.Δ. 175/73 «περί Υπουργικού Συμβουλίου και Υπουργείων». 2)Το υπ’ αριθ. 267/74 Ν.Δ/μα «περί τροποποιήσεως και συμπληρώσεως της περί Υπουργικού Συμβουλίου και Υπουργείων νομοθεσίας». 3)Την υπ’ αριθ. 67/1974 γνωμοδότησιν του Συμβουλίου της Επικρατείας, προτάσει του Ημετέρου Πρωθυπουργού, απεφασίσαμεν και διατάσσομεν: Άρθρ.1.-1.Συνιστώνται παρά τη Υπηρεσία Εθνικού Τυπογραφείου της Γενικής Διευθύνσεως Γραφείου Πρωθυπουργού αι κάτωθι θέσεις επί σχέσει ιδιωτικού δικαίου αορίστου χρόνου: 1)18 θέσεις τεχνικών. 2)17 θέσεις Εργατών - Μεταφορέων. 2.Η πλήρωσις των κατά την ανωτέρω παράγραφον θέσεων ενεργείται συμφώνως προς τας διατάξεις του άρθρ. 2 του Ν.Δ. 385/69 «περί προσλήψεως προσωπικού επί σχέσει ιδιωτικού δικαίου εις Δημοσίας Υπηρεσίας και Ν.Π.Δ.Δ.». Άρθρ.2.-Τα των αποδοχών του εν άρθρ. 1 προσωπικού, αδειών πειθαρχικού ελέγχου και κυρώσεων, ως και τα της εν γένει καταστάσεως αυτού ρυθμίζονται υπό των διατάξεων της εργατικής νομοθεσίας και των διατάξεων των παρ. 1 και 2 του άρθρ. 4 και των παρ. 4 και 5 του άρθρ. 12 του Ν.Δ. 169/69 (τόμ. 2Α σελ. 316,32), ως και των διατάξεων του Ν.Δ. 1198/1972 «περί τρόπου αμοιβής και ρυθμίσεως των όρων αμοιβής και εργασίας, του επί σχέσει εργασίας ιδιωτικού δικαίου προσωπικού του Δημοσίου κλπ.» (τόμ. 2Β σελ. 420,51). Εις τον Ημέτερον Πρωθυπουργόν, ανατίθεμεν την δημοσίευσιν και εκτέλεσιν του παρόντος. 